System quarterback

En system quarterback er en amerikansk fotball quarterback som florerer under et spesifikt system, vanligvis et som fokuserer på pasninger. Ordet blir ofte sett på som nedsettende, da det implisitt kritiserer en quarterbacks talent eller evner ved å insinuere at deres suksess kun er mulig under et spesifikt system eller andre omstendigheter.
Sporting News' Russ Lande sporet ordets opphav til tidlig på 1990-tallet, da to quarterbacks fra University of Houston ikke klarte å fortsette sin suksess fra college til et profesjonelt nivå. Under hovedtrener Jack Pardee og offensive coordinator John Jenkins' run and shoot angrep satte Andre Ware rekorder i 1989-sesongen, og vant Heisman-troféet. Han ble plukket opp som nummer syv i NFL Draft i 1990, men fant ikke suksess i National Football League eller Canadian Football League. David Klingler tok over for Ware ved UH og ble valgt som nummer seks i NFL Draft i 1992. Han klarte heller ikke finne suksess i NFL.


== Bruk ==
I nyere tid har betegnelsen blitt brukt om quarterbacks fra Texas Tech som spilte under hovedtrener Mike Leach og offensive coordinator Dana Holgorsons spread offense. På 2000-tallet hadde universitetet flere forskjellige quarterbacks som kastet over 4 000 yards per sesong. Noen eksperter mente at dette var quarterbacks som simpelthen hadde vært en utskiftbar del av et effektivt pasningsbasert angrep. Noen Texas Tech quarterbacks inkluderer:

Sonny Cumbie (2001–2004), kastet for 4 742 yards som senior.
Graham Harrell (2004–2008), kastet for 4 555, 5 705 og 5 111 yards i sine tre siste sesonger.
Cody Hodges (2001–2005), kastet for 4 238 yards som senior.
Kliff Kingsbury (1998–2002), kastet for 4 642 yards som senior.
B.J. Symons (2000–2003), kastet for 5 336 yards som senior.Betegnelsen er ikke begrenset til Texas Tech, og eksperter og trenere har også beskrevet spillere fra andre universiteter som system quarterbacks. I 2007 forsvarte daværende hovedtrener og offensive coordinator June Jones sin egen quarterback, Colt Brennan, ved å anklage Floridas Tim Tebow for å være en system quarterback. Spillere fra andre universiteter enn Texas Tech som ble beskrevet som system quarterbacks inkluderer:

Colt Brennan – Hawaii (2005–2007), under June Jones’ Run & Shoot offense.
Timmy Chang – Hawaii (2000–2004), under June Jones’ Run & Shoot.
Chase Daniel – Missouri (2005–2008), under Dave Christensens spread offense.
Dennis Dixon – Oregon (2003–2007), under Mike Bellotis spread offense.
Connor Halliday – Washington State (2011–2014), under Mike Leachs spread offense etter han var hos Texas Tech.
David Klingler – Houston (1988–1991), under John Jenkins’ Run & Shoot.
Kevin Kolb – Houston (2003–2006), under Art Briles’ spread offense.
Marcus Mariota – Oregon (2012–2014), vinner av Heisman-troféet 2014, under Chip Kelly og Mark Helfrichs spread offense
Tim Tebow – Florida (2006–2009), vinner av Heisman-troféet 2007, under Dan Mullens spread option.
Gino Torretta – Miami (FL) (1989–1992), vinner av Heisman-troféet 1992, under Bob Bratkowskis pro style angrep.
Andre Ware – Houston (1987–1989), vinner av Heisman-troféet 1989, under John Jenkins’ Run & Shoot offense.


== Referanser ==